Thursday, September 19, 2013
ORI PAPS (poem)
Sanap lo tel blo longpla lain
muv olsem snek nogat strong
Fornait em sa mekim wankain
Mekim wok na kisim ova taim
Gutpla wokman blo kavman
Bos no wari wok tasol em baim
Faif handret ten em hat wok blo em
Fo handret nainti em holim lo han
Wanla tuendi holim balens blo em
No mo sta lo tel blo lain
Kam klostu nau lo bel blo em
Oi! Hariap na surukim lain!
Taim blem nau na em sanap
Ori mangi rausi katen
Lo plastic na solda antap
Poi go lo kar blo wanwok
Ol paps tasol na sampla mams
Taim to “rilex afta hard day’s wok”
Ol tekof go lo as blo talis
Lo haus blo Ben we meri no stap
Volume ap. Ol Paps kilim dens
Ten kilok nait bia pinis
Taim blo pekap na fak of
Meri blo Ben kam bek pinis
Go lotu na kam bek. KAR!!
Botol smesh na Ben kisi was
Ston misim ol mams lo kar
Ben raunim haus mams bihainim em
Botol i go ston i go
Fatpla tok nogut bihainim em
Sem taim mobail ring lo poket
Ori mangi rausim Nokia
Na suvim bek laslas kes lo poket
Paps putim Nokia lo yau o
Nek blo ori mams pairap lo fon
“Hassole! Yu baim pawa tu o?
Subscribe to: Post Comments (Atom)
eng_Latn ron_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn